***Előzetes hatásvizsgálat***

***Kup Község Önkormányzata 2017. évi költségvetésének módosításáról szóló ../2018. (......) önkormányzati rendeletéhez***

A jogalkotásról szóló 2010. évi CXXX. törvény 17.§-a szerint a jogszabályok előkészítése során előzetes hatásvizsgálat elvégzésével kell felmérni a tervezett jogszabály valamennyi jelentősnek ítélt hatását, a szabályozás várható következményeit. Az előzetes hatásvizsgálat megállapításai a rendelet-tervezet esetében az alábbiak:

* ***Társadalmi hatások***

A 2017. évi költségvetésben tervezésre kerültek a bevételek, kiadások. Bevételek között a normatív hozzájárulások, a központi költségvetésből kapott támogatásokat, helyi adóbevétel kerültek megtervezésre. A költségvetés biztosítja az intézmények működtetését, kötelező feladatok ellátásának anyagi fedezetét.

* ***Gazdasági, költségvetési hatások***

Az önkormányzat bevételei biztosítják az önkormányzat és intézményei működését, a tartalék lehetőséget nyújt fejlesztésre.

* ***Környezeti és egészségügyi következmények***

A rendelet megalkotásának környezeti, egészségügyi következménye nincs.

* ***Adminisztratív terheket befolyásoló hatások***

A rendelet megalkotásának adminisztratív terhet befolyásoló hatása nincs.

* ***A jogszabály megalkotásának szükségessége, a jogalkotás elmaradásának várható következményei***

Költségvetés megalkotását előírja Magyarország 2017. évi költségvetéséről szóló 2016. évi XC. törvény, valamint az államháztartás működési rendjéről szóló 368/2011. (XII.31.) Korm.rendelet.

Amennyiben a rendeletet nem alkotja meg a képviselő-testület az állami támogatásokra nem lesz jogosult.

* ***A jogszabály alkalmazásához szükséges személyi, szervezeti, tárgyi és pénzügyi feltételek***

A jogszabály alkalmazásához szükséges személyi, szervezeti, tárgyi feltételek rendelkezésre állnak.

***INDOKOLÁS***

Az államháztartásról szóló 2011. évi CXCV. törvény 23. § (1) bekezdése alapján a helyi önkormányzat a költségvetését költségvetési rendeletben állapítja meg. A költségvetés megalkotásának kötelezettsége nem csak az államháztartási törvényben, hanem az Alaptörvényben és a Magyarország helyi önkormányzatairól szóló törtvényben is szabályozott. Nem kérdés, hogy a költségvetés megalkotásának kötelezettsége rendeleti formában magasabb szintű jogszabályi rendelkezésnek való megfelelés érdekében szükséges. Ezen túl nyilván azért is, hiszen a gazdálkodás rendszerét, a tervezett bevételeket, a teljesíthető kiadásokat határozza meg. Az államháztartásról szóló törvény előterjesztésben idézett 34. § (5) bekezdése előírja, hogy a képviselő-testület a (2) és (3) bekezdés szerinti előirányzat-módosítás, előirányzat- átcsoportosítás átvezetéseként - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét. Az államháztartási törvény, valamint annak végrehajtási rendelete a költségvetés tartalmi elemeit szabályozza, így ezek a rendelet tervezet összeállításának alapjai. A módosítással a rendelet költségvetési főösszeget meghatározó, valamint a kiemelt előirányzatokat tartalmazó szakasza, valamint a mellékletei módosulnak.

Tisztelt Képviselő testület! A rendeletet módosítani kellett a bérkompenzáció, a közfoglalkoztatotti támogatás összegével, az ÁHT-n belüli megelőlegezés összegével,az októberi felmérésből adódóan a szünidei gyermekétkezésnél létszám növekedése miatti támogatás növekedéssel, a gyermekétkezés létszámának növekedése miatti támogatás növekedéssel. Szociális csomag vásárlás összegével,a kistelepülési önkormányzatok alacsony összegű fejlesztési támogatásával,ingatlan értékesítés összegével.

***Kup, 2018. május 10.***

Bóka Istvánné

jegyző